techiaith/cofnodycynulliad_en-cy huggingface dataset:
English: Well, the point is a valid one. I do accept entirely that we need to ensure that there are comprehensive arrangements in place and that scrutiny can happen in a way that is pertinent, appropriate and thorough from the Assembly's point of view. Now, in the particular context of the common frameworks, they are not yet in a place where that process is going to be meaningful, if I can put it in those terms. We do need to ensure input from stakeholders and then some sort of agreement in principle that this is the kind of framework that the Governments would want to agree if the legislatures do scrutinise and come to that conclusion. But we're not at that point as of yet. But, just to be clear - and I made this point last week at a meeting with the other Governments - we do need to move towards that position as soon as possible, and there is general agreement for that, by the way. In terms of other non-legislative agreements, there have been some examples where those agreements have been brought before the Assembly - before this committee, I believe - in the context of health legislation and agriculture legislation, I believe, as part of the LCM process, and there has been that opportunity for the committee to scrutinise.
Welsh: Wel, mae'r pwynt yn bwynt dilys iawn. Rwy'n derbyn yn llwyr, wrth gwrs, fod angen sicrhau trefniadau cynhwysfawr fel bod craffu yn gallu digwydd mewn ffordd sy'n berthnasol, yn addas ac yn drwyadl o safbwynt y Cynulliad. Yng nghyd-destun penodol y fframweithiau cyffredin, dŷn nhw ddim eto mewn man lle mae'r broses honno yn mynd i fod yn synhwyrol, os allaf ei ddodi fe yn y ffordd yna. Mae angen sicrhau mewnbwn o ran rhanddeiliaid ac wedyn rhyw fath o gytundeb mewn egwyddor, efallai, mai dyma'r math o fframwaith y buasai'r Llywodraethau eisiau ei gytuno, os ydy'r deddfwrfeydd yn craffu ac yn dod i'r casgliad hynny. Felly, dŷn ni ddim wedi cyrraedd y man hynny eto, ond rwy'n sicr, jest i fod yn glir - gwnes i'r pwynt yma yr wythnos diwethaf mewn cyfarfod gyda'r Llywodraethau eraill - bod angen inni symud tuag at hynny cyn gynted ag y gallwn ni. Ac mae cytundeb cyffredinol i hynny, gyda llaw. O ran cytundebau anneddfwriaethol eraill, mae enghreifftiau wedi bod, onid oes e, bod y cytundebau hynny wedi cael dod gerbron y Cynulliad - y pwyllgor hwn, rwy'n credu - yng nghyd-destun y ddeddfwriaeth iechyd a'r ddeddfwriaeth amaeth, rwy'n credu, fel rhan o'r broses LCM, ac roedd cyfle ar yr achlysur hynny i graffu gan y pwyllgor.
English: Thank you for that. Moving on again to discuss the inter-governmental agreements. We have acknowledged already that they don't have a statutory footing and they depend on the relationship between the Governments. Can you expand on the risks that are associated with that specifically, especially as Brexit unfolds, in terms of what is happening with those specific risks in terms of safeguarding the powers of this Senedd?
Welsh: Ocê. Diolch am hynny. Symud ymlaen eto i drafod y cytundebau rhynglywodraethol. Dŷn ni wedi cydnabod eisoes, ac mae pawb yn gwybod, nad ydyn nhw mewn statud; dydyn nhw ddim yn gyfreithiol ac yn dibynnu ar berthynas, felly. A allwch chi ymhelaethu ar y risgiau sy'n benodol i'r rheini, yn enwedig rŵan fel mae Brexit yn digwydd, ynglŷn â beth sy'n digwydd a'r risgiau penodol eto o ran diogelu'r pwerau sydd gan y Senedd yma?
English: Well, the particular risk is that it is an inter-governmental agreement that doesn't have a basis in statute, so it is based on trust. But I would say that, when the original inter-governmental agreement was reached, the greatest criticism was that this wouldn't work, that the Government in Westminster would freeze the Assembly's powers, but that hasn't happened, of course. We know time and time again that that hasn't been the case. I think we've had at least three reports where the Government in Westminster have said that they don't intend to do that. And I think, therefore, that shows, in this particular context of agreeing frameworks, that there would be no need for that. And just to make one further point, if I may, it is of value to all Governments; it's not something that's just of value to the Welsh Government and the Assembly. It's for the benefit of all Governments, and that's why the Government in Westminster hasn't made use of those powers.
Welsh: Wel, y risg benodol yw ei fod e'n gytundeb rhynglywodraethol sydd ddim â sail ddeddfwriaethol - hynny yw, mae'n seiliedig ar ymddiriedaeth. Ond, buaswn i yn dweud, pan wnaethpwyd y cytundeb gwreiddiol rhynglywodraethol, mai'r feirniadaeth fawr oedd fuasai hyn ddim yn gweithio - buasai'r Llywodraeth yn San Steffan yn rhewi pwerau'r Cynulliad ac ati - a dyw hynny ddim wedi digwydd, wrth gwrs. Rŷn ni'n gwybod dro ar ôl tro dyw hynny ddim wedi digwydd. Rwy'n credu ein bod ni wedi cael o leiaf tri adroddiad hyd yn hyn lle mae Llywodraeth San Steffan wedi dweud dŷn nhw ddim yn bwriadu gwneud hynny, ac felly mae hynny, rwy'n credu, yn dangos, yn y cyd-destun penodol hwn o gytuno'r fframweithiau, fod dim angen wedi bod am hynny. Ac mae o werth - . Sori. Jest i ategu un peth, os caf i, mae e o werth i bob Llywodraeth, wrth gwrs; nid rhywbeth o werth i Lywodraeth Cymru a'r Cynulliad yn unig yw e. Mae e'n gweithio er budd pob Llywodraeth, a dyna pam dyw'r Llywodraeth yn San Steffan ddim, rwy'n credu, wedi defnyddio'r pwerau hynny.
English: The development of these frameworks hasn't been an issue for this legislature to scrutinise before they've come into force. Is that a strength or a weakness? Perhaps as a Government you'd say that it's a strength, but, as a legislature, I would see it as a weakness that these frameworks sort of happen between the Governments without an opportunity for this legislature to scrutinise them.
Welsh: Dyw datblygu'r fframweithiau rhynglywodraethol yma ddim wedi gallu bod yn fater i'r ddeddfwrfa yma graffu arnyn nhw cyn bod y fframweithiau yma wedi dod yn weithredol. Ydy hynny'n wendid neu'n gryfder? Efallai fel Llywodraeth buasech chi'n credu ei fod yn gryfder, ond, fel deddfwrfa, buaswn i'n ei weld e fel gwendid bod y fframweithiau rhynglywodraethol yma jest yn sort of digwydd rhwng dwy lywodraeth heb gyfle gan y Senedd yma fel corff i graffu arnynt cyn iddyn nhw ddod yn weithredol.
English: On the specific point of the framework agreements, those aren't in operation as of yet, so that hasn't happened. And, in terms of agreements reached in light of other legislation, they did come to the Assembly and to the committee before the Assembly gave its consent. So, it hasn't happened in those cases.
Welsh: Ar bwynt penodol y cytundebau fframwaith, dyw'r rheini ddim yn weithredol eto, felly dyw hynny ddim wedi digwydd. Ac, o safbwynt cytundebau yn sgil deddfau eraill, daethon nhw i'r Cynulliad ac i'r pwyllgor cyn bod y Cynulliad yn pennu cytundeb. Felly, dyw hynny ddim wedi digwydd yn yr enghreifftiau hynny.
English: And the final question in my section is: does the Welsh Government anticipate that freezing regulations will be made by UK Ministers under the European Union (Withdrawal) Act 2018? How will these freezing regulations - ? Some of us have been expressing a great deal of concern about them and how you freeze things and that we are at risk, then, of losing powers here, or bringing about something that we would not agree to as a legislature. But how do you foresee the process of freezing regulations being made by UK Ministers in Westminster and how would that take place under this withdrawal Act?
Welsh: A'r cwestiwn olaf sydd gyda fi nawr yn fan hyn ydy: pryd ydych chi, fel Llywodraeth Cymru, yn rhagweld y bydd y rheoliadau rhewi yn cael eu gwneud gan Weinidogion y Deyrnas Unedig o dan y Ddeddf gadael Ewrop? Sut bydd y rheoliadau rhewi yna - ? Mae rhai ohonom ni wedi bod yn mynegi cryn ofn ynglŷn â sut dŷch chi'n rhewi pethau, ac dŷn ni eto'n wynebu'r risg o golli pwerau fan hyn, neu'n dwyn rhywbeth fuasem ni ddim yn cytuno iddo fe fel deddfwrfa. Ond sut ydych chi'n gweld y broses yna o reoliadau rhewi yn cael eu gwneud gan Weinidogion i fyny yn San Steffan yn weithredol o dan y Ddeddf ymadael ag Ewrop?
English: Well, the first thing to say is that powers haven't been lost. The powers relevant here in Wales have been enhanced as a result of the agreement; they haven't been reduced. So, that's the fundamentally important point from our perspective.
Welsh: Wel, y peth cyntaf i ddweud yw dyw'r pwerau ddim wedi cael eu colli yn sgil y cytundeb hynny. Mae pwerau sy'n gallu cael eu gweithredu yma yng Nghymru wedi'u ehangu yn sgil y cytundeb, nid eu cwtogi. Felly, dyna'r pwynt elfennol pwysig o'n safbwynt ni.
English: Even though we can't legislate separately on areas that have already been devolved. There are 26 areas that have been frozen.
Welsh: Er dŷn ni ddim yn gallu deddfu ar wahân mewn meysydd sydd eisoes wedi'u datganoli i ni. Mae yna 26 o feysydd wedi rhewi felly.
English: There have been areas that have been frozen, as they are today, and that's happened across the UK so that we can agree on these frameworks jointly. So, those powers haven't been withdrawn; they are here in Wales and we have agreed and sought to ensure that we work with other Governments in order to agree on those and to make progress together. That's relevant to all Governments in the UK. In terms of the other question, the freezing regulations, there is no sign that that is in the pipeline. There have been three reports to date stating that there are no plans to do that, and we don't predict, at the moment, that that is going to be something that will happen.
Welsh: Maen nhw wedi wedi rhewi lle maen nhw heddiw ac maen nhw wedi rhewi ar draws y Deyrnas Unedig er mwyn inni allu cytuno ar y fframweithiau yma ar y cyd. Felly, dyw'r pwerau ddim wedi'u tynnu'n ôl; mae'r pwerau wedi dod yma i Gymru, ac rŷn ni wedi cytuno i sicrhau ein bod ni'n gweithio ar y cyd gyda Llywodraethau eraill i gytuno ar symud ymlaen gyda'n gilydd. Mae hynny'n berthnasol i bob Llywodraeth yn y Deyrnas Unedig. O ran y cwestiwn arall, y rheoliadau rhewi, does dim arwydd bod hynny ar y gweill. Mae tri adroddiad wedi bod hyd yn hyn yn dweud nad oes cynlluniau i wneud hynny, a dŷn ni ddim yn rhagweld, ar hyn o bryd, fod hynny'n mynd i fod yn rhywbeth a wnaiff ddigwydd.
English: Can I just ask -
Welsh: Allaf i jest gofyn -
English: On what you say, of course, the world is changing quickly, and the UK Government, as already you've mentioned, tends to push people to think more widely about the future of the different nations of these islands. So, how committed are you to this union that we have, or can you see an alternative way forward for Wales as an independent nation?
Welsh: Ar ben beth dŷch chi'n ei ddweud, wrth gwrs, mae'r byd yn newid yn gyflym ac, wrth gwrs, mae Llywodraeth y Deyrnas Unedig, fel dŷch chi newydd gyfeirio, yn tueddu gwthio pobl i feddwl, efallai, yn ehangach am ddyfodol y gwahanol wledydd yn yr ynysoedd yma. Pa mor ymroddedig ydych chi i'r undeb yma sydd ym Mhrydain yntau a ŷch chi'n gallu gweld ffordd amgen ymlaen i Gymru fel gwlad annibynnol?
English: I have said, and the view of the Government is clear, that Wales is best served by a union, but a union that works better than the union we currently have. That's why I'm so surprised that the UK Government seems to be disregarding that. The challenges that we see on the horizon are ones that we want to tackle as a Government, and we do have a set of proposals and plans that, if delivered, will strengthen devolution, but will also be a means of strengthening the union, and that will benefit all parts of the UK. I would hope that the UK Government would view those proposals from that perspective too.
Welsh: Rwyf i wedi dweud, ac mae safbwynt y Llywodraeth yn glir, fod Cymru ar ei gorau mewn undeb, ond undeb sydd yn gweithio yn well na'r undeb sydd gyda ni ar hyn o bryd. Dyna pam rwyf i mor syn bod Llywodraeth y Deyrnas Gyfunol wedi diystyru hynny. Mae'r sialensiau rŷn ni'n eu gweld ar y gorwel yn sialensiau rŷn ni eisiau eu taclo fel Llywodraeth, ac mae gyda ni set o gynlluniau a chynigion sydd yn mynd i gryfhau - os cawn nhw eu gwireddu - datganoli, ond hefyd yn ffordd o gryfhau'r undeb, a bydd hynny o fudd i bob rhan o'r Deyrnas Unedig. Rwy'n credu a buaswn i'n gobeithio y byddai Llywodraeth y Deyrnas Gyfunol yn gweld y cynigion o'r safbwynt honno hefyd.
English: Before calling the First Minister, I wish to inform the Assembly, in accordance with Standing Order 26.75, that the Legislation (Wales) Act 2019 was given Royal Assent on 10 September.
Welsh: Cyn galw'r Prif Weinidog, dwi eisiau hysbysu'r Cynulliad, yn unol â Rheol Sefydlog 26.75, fod Deddf Deddfwriaeth (Cymru) 2019 wedi cael Cydsyniad Brenhinol ar 10 Medi.
English: We move to questions to the First Minister, and the first question is from David Rees.
Welsh: Felly, cwestiynau i'r Prif Weinidog, ac mae'r cwestiwn cyntaf gan David Rees.
English: Llywydd, can I thank the Member for that question, and for his consistent advocacy of the importance of the steel industry in Wales? As he will know, we are in regular discussions with the UK Government. We continue to press them to discharge their responsibilities to support strategic manufacturing in Wales and to play their part in securing a long-term future for our steel industry.
Welsh: Llywydd, a gaf i ddiolch i'r Aelod am y cwestiwn yna, ac am ei eiriolaeth gyson o bwysigrwydd y diwydiant dur yng Nghymru? Fel y bydd e'n gwybod, rydym ni'n cynnal trafodaethau rheolaidd gyda Llywodraeth y DU. Rydym ni'n parhau i bwyso arnyn nhw i gyflawni eu cyfrifoldebau i gefnogi gweithgynhyrchu strategol yng Nghymru ac i chwarae eu rhan i sicrhau dyfodol hirdymor i'n diwydiant dur.
English: Thank you for that answer, First Minister. You rightly point out that the UK Government needs to play its part. It hasn't even done a steel sector deal yet. The previous Secretary of State and the current Secretary of State seem to be oblivious to the importance of addressing this issue of our steel sector. Now, as you know, Port Talbot steelworks is crucial to my constituency. Many steelworks across the areas in Wales are actually the lifeblood of many local communities, and, whilst I want to talk about Port Talbot, I think it's more important we talk about the wider steel agenda and the recent announcement by Tata on closing the Orb works. The Orb works is part of the steel family in Wales, is part of the structure of Wales. What actions are the Welsh Government taking to look at the help it can give to the workers of the Orb works, because even though Tata are saying they will relocate many, actually what that does is take away jobs from other people and the jobs of future people coming into the Orb works. Opportunities will disappear. So, what's the Welsh Government going to do to ensure that the Orb works and the workers have a future?
Welsh: Diolch am yr ateb yna, Prif Weinidog. Rydych chi'n nodi'n gywir bod angen i Lywodraeth y DU chwarae ei rhan. Nid yw hyd yn oed wedi dod i gytundeb sector dur eto. Mae'n ymddangos bod yr Ysgrifennydd Gwladol blaenorol a'r Ysgrifennydd Gwladol presennol yn gwbl anymwybodol o bwysigrwydd mynd i'r afael â'r mater hwn o'n sector dur. Nawr, fel y gwyddoch chi, mae gwaith dur Port Talbot yn hollbwysig i'm hetholaeth i. Mae llawer o weithfeydd dur ar draws yr ardaloedd yng Nghymru yn anadl einioes i lawer o gymunedau lleol mewn gwirionedd, ac, er fy mod i eisiau siarad am Bort Talbot, rwy'n credu ei bod hi'n bwysicach ein bod ni'n siarad am yr agenda ddur ehangach a'r cyhoeddiad diweddar gan Tata ar gau gwaith yr Orb. Mae gwaith yr Orb yn rhan o'r teulu dur yng Nghymru, yn rhan o strwythur Cymru. Pa gamau mae Llywodraeth Cymru yn eu cymryd i edrych ar y cymorth y gall ei roi i weithwyr gwaith yr Orb, oherwydd er bod Tata yn dweud y bydd yn adleoli llawer, yr hyn y mae hynny'n ei wneud mewn gwirionedd yw cymryd swyddi oddi ar bobl eraill a swyddi'r bobl a fydd yn dod i waith yr Orb yn y dyfodol. Bydd cyfleoedd yn diflannu. Felly, beth mae Llywodraeth Cymru yn mynd i'w wneud i sicrhau bod gan waith yr Orb a'r gweithwyr ddyfodol?
English: Speaking here in 2015, in the debate that called on the Welsh Government to adopt a charter for British sustainable steel, I noted that Tata Steel Colors in Shotton were not only critically dependent upon the supply chain for sustainable British steel, but also had an emphasis on commitment to investment in improving their environmental performance and sustainability, where they were working with Welsh Government and Natural Resources Wales to meet the industrial emissions directives. What engagement has the Welsh Government had with the UK Government since its March announcement of a consultation on an industrial energy transformation fund to help businesses with high energy use cut their bills, particularly steel, backed up by £315 million of investment?
Welsh: Wrth siarad yma yn 2015, yn y ddadl a alwodd ar Lywodraeth Cymru i fabwysiadu siarter ar gyfer dur cynaliadwy Prydain, sylwais fod Tata Steel Colors yn Shotton nid yn unig yn dibynnu'n hanfodol ar y gadwyn gyflenwi ar gyfer dur cynaliadwy ym Mhrydain, ond bod ganddyn nhw bwyslais hefyd ar ymrwymiad i fuddsoddi mewn gwella eu perfformiad amgylcheddol a'u cynaliadwyedd, pan eu bod yn gweithio gyda Llywodraeth Cymru a Cyfoeth Naturiol Cymru i fodloni'r cyfarwyddebau allyriadau diwydiannol. Pa ymgysylltiad y mae Llywodraeth Cymru wedi ei gael â Llywodraeth y DU ers ei chyhoeddiad ym mis Mawrth o ymgynghoriad ar gronfa trawsnewid ynni diwydiannol i helpu busnesau sy'n defnyddio llawer o ynni i dorri eu biliau, yn enwedig dur, wedi ei chefnogi gan £315 miliwn o fuddsoddiad?
English: Well, Llywydd, the Welsh Government was the first signatory of the steel charter earlier this year. And, of course, we work both with the industry and, where there are opportunities, with the UK Government. The industrial energy transformation fund was discussed by my colleague Ken Skates at the opportunity that I mentioned a few moments ago. And we will pursue as well the clean steel fund that was announced on 29 August, not intended to be operational before 2024, but offering opportunities across the United Kingdom. And I think it is very important indeed that we emphasise that to the UK Government - that this is to be a fund that is to be spent in Wales, as well as elsewhere, to assist the sector in its transition to low-carbon iron and steel production through new technologies and processes. And that will be very important for us here in Wales.
Welsh: Wel, Llywydd, Llywodraeth Cymru oedd llofnodwr cyntaf y siarter dur yn gynharach eleni. Ac, wrth gwrs, rydym ni'n gweithio gyda'r diwydiant a phan fo cyfleoedd, gyda Llywodraeth y DU. Trafodwyd y gronfa trawsnewid ynni diwydiannol gan fy nghyd-Weinidog Ken Skates ar y cyfle y soniais amdano ychydig funudau yn ôl. A byddwn hefyd yn mynd ar drywydd y gronfa dur glân a gyhoeddwyd ar 29 Awst, na fwriedir iddi fod yn weithredol cyn 2024, ond sy'n cynnig cyfleoedd ar draws y Deyrnas Unedig. Ac rwy'n credu ei bod yn bwysig iawn yn wir ein bod ni'n pwysleisio hynny i Lywodraeth y DU - y bydd hon yn gronfa i'w gwario yng Nghymru, yn ogystal ag mewn mannau eraill, i gynorthwyo'r sector wrth iddo drosglwyddo i gynhyrchu haearn a dur carbon-isel trwy dechnolegau a phrosesau newydd. A bydd hynny'n bwysig iawn i ni yma yng Nghymru.
English: The announcement about the Orb works in Newport, obviously, was devastating for the workers involved, but it's also devastating for the potential of the steel industry in Wales. I think Tata said that converting the site to producing steels for future electric vehicle production would cost in excess of £50 million. Now, what negotiations did Welsh Government get involved in, in either finding, or making, or contributing towards that kind of investment? Because £50 million would have been an absolute bargain in terms of securing the future of the plant and the potential that it offered in terms of this key sector.
Welsh: Roedd y cyhoeddiad am waith yr Orb yng Nghasnewydd, yn amlwg, yn drychinebus i'r gweithwyr dan sylw, ond mae hefyd yn drychinebus i botensial y diwydiant dur yng Nghymru. Rwy'n credu bod Tata wedi dweud y byddai addasu'r safle er mwyn cynhyrchu dur ar gyfer cynhyrchu cerbydau trydan yn y dyfodol yn costio dros £50 miliwn. Nawr, pa drafodaethau mae Llywodraeth Cymru wedi cymryd rhan ynddyn nhw, naill ai o ran dod o hyd i'r math hwnnw o fuddsoddiad neu ei wneud, neu gyfrannu ato? Oherwydd byddai £50 miliwn wedi bod yn fargen wych o ran sicrhau dyfodol y gwaith a'r potensial yr oedd yn ei gynnig o ran y sector allweddol hwn.
English: Well, Llywydd, the £50 million investment is only one part of the set of reasons that were identified by Tata in coming to their decision. Not only did they say that it would require an investment of that scale, but they also pointed to the fact that Orb Electrical Steels is part of the Cogent Power group, and Cogent have a plant in Sweden that already manufactures steel that is used in electric vehicles. So, the money by itself was not the issue; it's an issue of the global construction of the steel industry, and where companies choose to make their investments and where they choose to source the steel that they need. Now, of course we would like to see that investment in Wales. Of course we think there is a powerful case for making sure that there is a UK supplier of the sort of steel that will be needed for electric vehicles and the wider automotive industry, and we make that case to Tata and with our trade union colleagues. But the steel industry is in a global set of difficulties and concerns, and Tata Steel and the events at Orb cannot be isolated from those wider considerations - wider considerations for which the UK Government has to take a responsibility.
Welsh: Wel, Llywydd, dim ond un rhan o'r gyfres o resymau a nodwyd gan Tata wrth wneud ei benderfyniad yw'r buddsoddiad o £50 miliwn. Nid yn unig y gwnaethon nhw ddweud y byddai'n golygu buddsoddiad o'r maint hwnnw, ond nodwyd ganddyn nhw hefyd y ffaith bod Orb Electrical Steels yn rhan o grŵp Cogent Power, ac mae gan Cogent waith yn Sweden sydd eisoes yn gweithgynhyrchu dur sy'n cael ei ddefnyddio mewn cerbydau trydan. Felly, nid yr arian yn unig oedd y broblem; mae'n fater o adeiladu'r diwydiant dur yn fyd-eang, a lle mae cwmnïau yn dewis gwneud eu buddsoddiadau a lle maen nhw'n dewis cael gafael ar y dur sydd ei angen arnyn nhw. Nawr, wrth gwrs yr hoffem ni weld y buddsoddiad hwnnw yng Nghymru. Wrth gwrs ein bod ni'n credu bod achos cryf dros wneud yn siŵr bod cyflenwr yn y DU o'r math o ddur y bydd ei angen ar gyfer cerbydau trydan a'r diwydiant modurol ehangach, ac rydym ni'n dadlau'r achos hwnnw i Tata a chyda'n cydweithwyr yn yr undebau llafur. Ond mae'r diwydiant dur yn destun cyfres fyd-eang o drafferthion a phryderon, ac ni ellir ynysu Tata Steel a'r digwyddiadau yn Orb oddi wrth yr ystyriaethau ehangach hynny - ystyriaethau ehangach y mae'n rhaid i Lywodraeth y DU ysgwyddo cyfrifoldeb amdanynt.